ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-0694/98 υποβολή: Riccardo Nencini (PSE) προς την Επιτροπή (2 Μαρτίου 1998)

Θέμα: Προστασία των ασθενών

Η οδηγία 93/42 ((ΕΕ L 169 της 12.07.1993, σελ. 1 )), που υιοθετήθηκε στην Ιταλία βάσει του Ν.Δ. 46/1997, θεσπίστηκε για την προάσπιση των νομίμων συμφερόντων των ασθενών, προστατεύοντας την ποιότητα των παρεχομένων υπηρεσιών και κωδικοποιώντας τις οδοντιαντρικές προσθήκες κατατάσσοντάς της στις ιατρικές συσκευές που κατασκευάζονται επί μέτρω για την εξυπηρέτηση ατομικών αναγκών υπό την άμεση ευθύνη του οδοντοτεχνίτη και του ιατρού που τις τοποθετεί. Έχει διαπιστωθεί ότι οι ιταλοί οδοντίατροι αρνούνται - ενώ αντιθέτως υποχρεούνται βάσει της νομοθεσίας - να γνωστοποιήσουν στους οδοντοτεχνίτες τα ατομικά στοιχεία του ασθενούς για τον οποίο ζητείται η κατασκευή μιας ιατρικής συσκευής 7 έχει επίσης διαπιστωθεί ότι τα παραρτήματα της εν λόγω οδηγίας προβλέπουν την υποχρέωση κατάρτησης μιας «δήλωσης συμβατότητας» που χορηγείται από τον κατασκευαστή και αναγράφει τα ατομικά στοιχεία του ασθενούς προκειμένου να καθίσταται δυνατή η αναγνώριση κάθε επί μέρους ιατρικής συσκευής 7 έχει τέλος διαπιστωθεί ότι οι οδοντίατροι, στα δελτία παροχής υπηρεσιών, που εκδίδουν, δεν αναγράφουν το κόστος της συγκεκριμένης ιατρικής συσκευής ούτε και το όνομα του κατασκευαστή. Σκοπεύει άραγε η Επιτροπή να παρέμβει προκειμένου να υποχρεώσει τους ευρωπαίους ιατρούς να τηρούν τις διατάξεις που προαναφέρθηκαν;

Απάντηση του Κ. Bangemann εξ ονόματος της Επιτροπής (31 Μαρτίου 1998)

Το ερώτημα του Αξιότιμου μέλους αφορά τις υποχρεώσεις των κατασκευαστών ιατροτεχνολογικών προϊόντων που προβλέπονται στην Οδηγία 93/42/ΕΟΚ σχετικά με τα ιατροτεχνολογικά προϊόντα.

Με βάση το Παρ/μα VIII της Οδηγίας, ο κατασκευαστής ιατροτεχνολογικών προϊόντων υποχρεούται να συμπληρώσει μια δήλωση στην οποία αναφέρεται ότι το κατά παραγγελόμενο ιατρικό προϊόν προορίζεται για αποκλειστική χρήση ενός συγκεκριμένου ασθενούς ο οποίος και κατονομάζεται. Αφετέρου, με την Οδηγία επιβάλλεται στα ενδιαφερόμενα μέρη, περιλαμβανομένων και των ιατρών που συνταγογραφούν σχετικά, να τηρούν τις αρχές της εμπιστευτικότητας των στοιχείων.

Οι υποχρεώσεις αυτές των κατασκευαστών ιατροτεχνολογικών προϊόντων αποβλέπουν στο να επιτυγχάνεται η παρακολούθηση της πορείας των εν λόγω αντικειμένων από τον χρήστη μέχρι τον κατασκευαστή. Για να επιτευχθεί αυτός ο στόχος, δεν είναι απαραίτητο να γνωρίζει ο κατασκευαστής την πλήρη ταυτότητα του ασθενούς. Χρειάζεται όμως και αρκεί ο γιατρός που συντάσσει τη συνταγή να γνωστοποιεί στον κατασκευαστή στοιχεία που επιτρέπουν την αναγνώρισή του ασθενούς (π.χ. με κάποιον κωδικό) για να μπορεί να ευρεθεί το όνομά του στην τράπεζα δεδομένων του γιατρού.

Η Επιτροπή εκτιμά ότι η εν λόγω ερμηνεία είναι δικαιολογημένη αφού λαμβάνει υπόψη αφενός τις ανάγκες προστασίας της υγείας των πασχόντων και αφετέρου τα συμφέροντα αυτών σε θέματα εμπιστευτικότητας των στοιχείων τους.

Δεδομένων των πρακτικών επιπτώσεων της Οδηγίας, η Επιτροπή προτίθεται να εξετάσει το ζήτημα αυτό με τα Κράτη μέλη.
ΓΡΑΠΤΗ ΕΡΩΤΗΣΗ E-0765/98 υποβολή: Nikitas Kaklamanis (UPE) προς την Επιτροπή (18 Μαρτίου 1998)

Θέμα: Επικίνδυνα προβλήματα στον βιολογικό καθαρισμό λυμάτων της Ψυττάλειας

Σε μεγάλο οικολογικό πρόβλημα εξελίσσεται η επεξεργασία των λυμάτων της Αττικής στη Μονάδα Βιολογικού Καθαρισμού της νήσου Ψυττάλειας. Τα προβλήματα συνοψίζονται:

1. Στη διαχείριση των 250 τόννων λάσπης που παράγονται καθημερινώς από την πρωτοβάθμια επεξεργασία των λυμάτων, η οποία θα ανέλθει σε 800 τόννους ημερησίως όταν μετά τρία χρόνια ολοκληρωθεί η δευτεροβάθμια επεξεργασία των λυμάτων.

2. Στην τοξικότητα της λάσπης, όπου η μέση τιμή συγκέντρωσης βαρέων μετάλλων (χρωμίου, νικελίου, ψευδαργύρου, χαλκού κ.λ.π.) ξεπερνά κατά πολύ τις συγκεντρώσεις που προβλέπονται από την οδηγία 86/278/ΕΟΚ ((ΕΕ L 181 της 04.07.1986, σελ. 6. )).

3. Στις συγκεντρώσεις βαρέων μετάλλων στα λύματα, οι οποίες καθιστούν προβληματικό τον βιολογικό καθαρισμό τους.

4. Τα προβλήματα που προέρχονται από την ανοχή που επιδεικνύει η ΕΥΔΑΠ στις βιομηχανίες, οι οποίες χρησιμοποιούν το δίκτυό της για τη διοχέτευση αποβλήτων μη βιολογικώς επεξεργασμένων.

Θα ήθελα να μάθω πώς σκέπτεται η Ευρωπαϊκή Επιτροπή να αντιδράσει προκειμένου να σωθεί ο Σαρωνικός, τη στιγμή μάλιστα που το έργο του βιολογικού καθαρισμού της Ψυττάλειας χρηματοδοτείται από την Ευρωπαϊκή Ένωση;

Απάντηση της κας Bjerregaard εξ ονόματος της Επιτροπής (28 Απριλίου 1998)

Το πρόβλημα της τοξικότητας των ιλύων με προέλευση το σταθμό καθαρισμού λυμάτων στη νήσο Ψυττάλεια φαίνεται ότι οφείλεται στην απόρριψη ορισμένων βιομηχανικών λυμάτων στα συστήματα συγκέντρωσης και στους σταθμούς καθαρισμού αστικών λυμάτων.

Το άρθρο 11 της οδηγίας 91/271/ΕΟΚ του Συμβουλίου της 21ης Μαΐου 1991, σχετικά με την επεξεργασία των αστικών λυμάτων ((EE L 135 της 30.5.1991. )), επιβάλλει στα κράτη μέλη να μεριμνούν ώστε οι απορρίψεις αυτές να υπόκεινται σε προϋπάρχουσες κανονιστικές ρυθμίσεις ή ειδικές άδειες εκδιδόμενες από τις αρμόδιες αρχές ή τα ενδεδειγμένα όργανα. Συγκεκριμένα, τα λύματα οφείλουν να υποβάλλονται στην απαιτούμενη προηγούμενη επεξεργασία ώστε να διασφαλίζεται η απρόσκοπτη λειτουργία του σταθμού καθαρισμού και επεξεργασία των ιλύων και να κατοχυρώνεται η απομάκρυνση των ιλύων αυτών υπό συνθήκες ασφάλειας κατά τρόπο αποδεκτό για το περιβάλλον.

Η χρησιμοποίηση των ιλύων αυτών για γεωργικούς σκοπούς οφείλει ειδικότερα να πληροί τις διατάξεις της οδηγίας 86/278/ΕΟΚ του Συμβουλίου της 12ης Ιουνίου 1986 σχετικά με την προστασία του περιβάλλοντος και ιδίως του εδάφους κατά τη χρησιμοποίηση της ιλύος καθαρισμού λυμάτων στη γεωργία.

Υπό την ιδιότητά της του θεματοφύλακα της συνθήκης ΕΚ, η Επιτροπή θα απευθυνθεί στις ελληνικές αρχές για να εξακριβώσει την τήρηση των ανωτέρω διατάξεων και σε περίπτωση που παραστεί ανάγκη θα ερευνήσει την υπόθεση στο πλαίσιο της διαδικασίας που προβλέπεται στο άρθρο 169 της συνθήκης ΕΚ.
ΓΡΑΠΤΗ ΕΡΩΤΗΣΗ E-0771/98 υποβολή: Jan Sonneveld (PPE) και Bartho Pronk (PPE) προς την Επιτροπή (18 Μαρτίου 1998)

Θέμα: Χρησιμοποίηση των χρημάτων - PESCA από τα κράτη μέλη

Στο δελτίο πληροφοριών του προγράμματος PESCA αναφέρεται ότι οι σχετικοί χρηματοδοτικοί πόροι έχουν εξαντληθεί. Ωστόσο, στην Ολλανδία φαίνεται ότι ένα μέρος των διαθεσίμων χρηματοδοτικών πόρων δεν έχει έως τώρα χρησιμοποιηθεί:

1. Μπορεί η Επιτροπή να προβεί σε επισκόπηση της δαπάνης των χρημοτοδοτικών πόρων - PESCA στα διάφορα κράτη μέλη;

2. Μπορεί η Επιτροπή να αναφέρει γιατί η δαπάνη των εν λόγω πόρων σε μερικά κράτη μέλη όπως π.χ. η Ολλανδία, υπολείπεται των σχετικών προσδοκιών;

3. Μπορεί η Επιτροπή να αναφέρει πόσα χρήματα, συνολικά και ανά κράτος μέλος, είναι διαθέσιμα για τα σχέδια που υποβλήθηκαν το 1995, καθώς και για ένα δεύτερο γκρούπ σχεδίων;

Απάντηση της κ. Bonino εξ ονόματος της Επιτροπής (22 Απριλίου 1998)

1. Στον πίνακα που ακολουθεί συνοψίζεται η δημοσιονομική εκτέλεση του PESCA κατά την 31η Δεκεμβρίου 1997.

(σε εκατομ. Ecu)

>TABLE>

2. Μία από τις κύριες ιδέες του προγράμματος PESCA είναι ότι τα σχέδια πρέπει να καταρτίζονται στις ίδιες τις περιφέρειες από τα συμβαλλόμενα μέρη. Φαίνεται ότι η νέα αυτή προσέγγιση δημιουργεί ορισμένες δυσκολίες στα κράτη μέλη δεδομένου ότι συνεπάγεται νέες μορφές συνεργασίας μεταξύ των διαφόρων μερών, κατά κύριο λόγο στις Κάτω Χώρες.

Ο πολυταμειακός χαρακτήρας του προγράμματος PESCA με τη χρηματοδοτική συμμετοχή μέχρι τριών διαρθρωτικών ταμείων (Ευρωπαϊκό Ταμείο Περιφερειακής Ανάπτυξης, Ευρωπαϊκό Κοινωνικό Ταμείο, Χρηματοδοτικό Μέσο Προσανατολισμού της Αλιείας), που με τη σειρά της συνεπάγεται στα κράτη μέλη τη συμμετοχή διαφόρων αρμοδίων αρχών, εξηγεί ίσως κατά ένα μέρος το χαμηλό μάλλον επίπεδο εφαρμογής.

Η Επιτροπή εξέφρασε τις ανησυχίες της σχετικά με αυτό το θέμα σε μία πρόσφατη επιστολή προς τα κράτη μέλη, στα οποία παρατηρείται περιορισμένη εφαρμογή, ζητώντας από αυτά ενημερωμένες πληροφορίες σχετικά με τα προγράμματα. Βάσει των συμπερασμάτων που συνάχθηκαν από τις πληροφορίες αυτές, η Επιτροπή θα υποβάλλει, εφόσον παρίσταται ανάγκη, προτάσεις σχετικά με οιαδήποτε πιθανή ανακατανομή μεταξύ των κοινοτικών πρωτοβουλιών σε κοινοτικό επίπεδο κατά τα μέσα 1998.

3. Στις 8 Μαΐου 1996 η Επιτροπή αποφάσισε να ενισχύσει τη χρηματοδοτική στήριξη προς τις κοινοτικές πρωτοβουλίες, συμπεριλαμβανομένου του προγράμματος PESCA. Περισσότερα κράτη μέλη έλαβαν επιπλέον χορηγήσεις για το PESCA. Τα κράτη μέλη έπρεπε κατά συνέπεια να τροποποιήσουν το πρόγραμμα PESCA προκειμένου να ενσωματώσουν τις εν λόγω επιπλέον χορηγήσεις.

Τα κράτη μέλη που πρέπει ακόμη να ενσωματώσουν την επιπλέον χορήγηση (σε εκατ. ECU σε τιμές 1995) στο πρόγραμμα τους είναι τα εξής:

>TABLE>
ΓΡΑΠΤΗ ΕΡΩΤΗΣΗ P-1360/98 υποβολή: Maartje van Putten (PSE) προς το Συμβούλιο (27 Απριλίου 1998)

Θέμα: Χορήγηση ηρεμιστικών φαρμάκων στα ζώα σε ζωολογικούς κήπους του Ηνωμένου Βασιλείου

1. Είναι ενήμερο το Συμβούλιο για πρόσφατες ειδήσεις στα (ολλανδικά) μέσα ενημέρωσης ότι στους ζωολογικούς κήπους του Ηνωμένου Βασίλειου χορηγούνται ηρεμιστικά φάρμακα, όπως Proza και Valium, σε ζώα για να καταπολεμηθούν προβλήματα άγχους και μελαγχολίας. Τούτο συμβαίνει παρά το γεγονός ότι έρευνες έχουν αποδείξει ότι οι ακατάλληλες συνθήκες διαβίωσης, που παρεμποδίζουν τη φυσική συμπεριφορά των ζώων, ενδέχεται να τους προκαλέσουν άγχος και ότι η χορήγηση ηρεμιστικών πρέπει για το λόγο αυτό να θεωρηθεί ως μορφή καταπολέμησης συμπτωμάτων;

2. Είναι διατεθειμένο το Συμβούλιο να εξετάσει εάν οι ειδήσεις αυτές αληθεύουν; Και εάν ναι, με ποιον τρόπο προτίθεται το Συμβούλιο να προλάβει πιο συγκεκριμένα παρόμοιες ανωμαλίες και να διασφαλίσει γενικά την ευημερία των ζώων στους ευρωπαϊκούς ζωολογικούς κήπους, στο πλαίσιο της προταθείσας σύστασης του Συμβουλίου για τη διαβίωση αγρίων ζώων σε ζωολογικούς κήπους; Είναι διατεθειμένο το Συμβούλιο να λάβει υπόψη την τροπολογία του Κοινοβουλίου με την οποία μετατρέπει τη σύσταση σε οδηγία, αποδίδοντας ιδιαίτερη σημασία στις κατευθυντήριες γραμμές που αφορούν τις συνθήκες διαβίωσης και τη φροντίδα των ζώων σε ζωολογικούς κήπους, επισυνάπτονται στο παράρτημα της πρότασης και υποστηρίζονται επίσης από την ΕΑΖΑ (Ευρωπαϊκή Ένωση Ζωολογικών Κήπων και Ενυδρείων);

Απάντηση (13/14 Ιουλίου 1998)

1. Το Συμβούλιο δεν έχει υπόψη του τα στοιχεία που αναφέρει η Αξότιμη κα Βουλευτής.

2. Συναφώς με την πρόταση για την οποία ερωτά, το Συμβούλιο θα ήθελε να πληροφορήσει την Αξιότιμη κα Βουλευτής ότι, στις 17 Ιουνίου 1998, το ίδιο επέτυχε συμφωνία επί του κειμένου κοινής θέσης με στόχο την έκδοση οδηγίας σχετικής με τη διατήρηση άγριων ζώων σε ζωολογικούς χώρους. Στο κείμενο αυτό, επί του οποίου θα κληθεί να αποφανθεί το Ευρωπαϊκό Κοινοβούλιο, λαμβάνεται υπόψη η από 29.1.1998 γνώμη του Κοινοβουλίου.
ΓΡΑΠΤΗ ΕΡΩΤΗΣΗ E-0360/98 υποβολή: Mihail Papayannakis (GUE/NGL) προς την Επιτροπή (24 Φεβρουαρίου 1998)

Θέμα: Ασφάλεια και υγεία κατά την εργασία των εχόντων εργασιακή σχέση ορισμένου χρόνου

Σύμφωνα με την οδηγία 91/383/ΕΟΚ ((EE L 206 της 29.7.1991, σελ. 19. )) σχετικά με την «ασφάλεια και υγεία κατά την εργασία των εργαζομένων με σχέση εργασίας ορισμένου χρόνου ή με σχέση πρόσκαιρης εργασίας», τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς αυτή, το αργότερο έως τις 31 Δεκεμβρίου 1992.

Ερωτάται η Επιτροπή εάν και πότε οι αρμόδιες ελληνικές αρχές έχουν συμμορφωθεί προς την οδηγία 91/383/ΕΟΚ, και αν όχι, εάν προτίθεται να αναλάβει τις ευθύνες της προκειμένου να εγγυηθεί τα αποτελέσματα που επιβάλλει ή προαναφερθείσα οδηγία.

Απάντηση του κ. Flynn εξ ονόματος της Επιτροπής (2 Απριλίου 1998)

Τα εθνικά μέτρα εφαρμογής της οδηγίας 91/383/ΕΟΚ για τη συμπλήρωση των μέτρων που αποσκοπούν στο να προαγάγουν τη βελτίωση της ασφάλειας και της υγείας κατά την εργασία των εργαζομένων με σχέση εργασίας ορισμένου χρόνου ή με σχέση πρόσκαιρης εργασίας ((ΕΕ L 206 της 29.7.1991 )) κοινοποιήθηκαν στην Επιτροπή από τις ελληνικές αρχές στις 29 Μαρτίου 1996, στις 18 Ιουνίου 1996 και στις 14 Ιανουαρίου 1997.

Σύμφωνα με το άρθρο 10 παράγραφος 4 της οδηγίας 91/383/ΕΟΚ, η Επιτροπή συντάσσει επί του παρόντος την έκθεση σχετικά με την εφαρμογή της οδηγίας αυτής, λαμβάνοντας υπόψη τα εθνικά μέτρα μεταφοράς και την έκθεση που τα κράτη μέλη υποχρεούνται να διαβιβάζουν στην Επιτροπή κάθε πέντε χρόνια σχετικά με την εφαρμογή στην πράξη των διατάξεων της παρούσας οδηγίας παρουσιάζοντας τις απόψεις των κοινωνικών εταίρων.
ΓΡΑΠΤΗ ΕΡΩΤΗΣΗ E-0184/98 υποβολή: Jonas Sjφstedt (GUE/NGL) προς την Επιτροπή (5 Φεβρουαρίου 1998)

Θέμα: Η μεταφορά φορτηγών και ρυμουλκούμενων οχημάτων σε σιδηροδρόμους

Πολλά χρήματα μπορούν να εξοικονομηθούν και να μειωθούν ταυτόχρονα οι εκπομπές στο περιβάλλον εάν ολόκληρα φορτηγά μεταφέρονται σε σιδηροδρόμους για μεγάλες αποστάσεις. Σήμερα υφίστανται ανεπτυγμένα συστήματα για τη μεταφορά φορτηγών και ρυμουλκούμενων οχημάτων με εμπόρευμα σε ειδικά βαγόνια των σιδηροδρόμων. Διαθέτει η Επιτροπή σχέδια για την προώθηση της τεχνολογικής εξέλιξης στο συγκεκριμένο τομέα;

Aπάντηση του κ. Kinnock εξ ονόματος της Επιτροπής (27 Μαρτίου 1998)

Η Επιτροπή ακολουθεί ενεργό πολιτική υπέρ της ανταγωνιστικότητας και της αποδοτικότητας των συνδυασμένων μεταφορών. Στο πλαίσιο της πολιτικής αυτής η Επιτροπή έχει υποστηρίξει τις πειραματικές δράσεις συνδυασμένων μεταφορών μετά το 1992. Το πρόγραμμα PACT παρέχει περιορισμένη οικονομική ενίσχυση εκ μέρους της Κοινότητας για τις καινοτομίες που βελτιώνουν την ανταγωνιστικότητα των διεθνών συνδυασμένων μεταφορών. Επιπλέον, η Επιτροπή παρέχει χρηματοδότηση για πολυμεσικές ερευνητικές και αναπτυξιακές δραστηριότητες στο πλαίσιο του τετάρτου προγράμματος πλαισίου (απόφαση του Ευρωπαϊκού Κοινοβουλίου και Συμβουλίου αριθ. 1110/94/ΕΚ ((ΕΕ L 126 της 18.5.1994 )).

Εν γένει, η Επιτροπή σημειώνει ότι οι συνοδευόμενες συνδυασμένες μεταφορές, ως έχουν σήμερα συχνά θεωρείται ότι δεν είναι βιώσιμες. Ακολουθούνται για περιβαλλοντικούς λόγους ή προκειμένου να μειωθεί η συμφόρηση σε ορισμένους άξονες, ιδιαίτερα σε ορεινές περιφέρειες. Αυτή και άλλα χαρακτηριστικά των πολυμεσικών μεταφορών εξετάστηκαν λεπτομερώς στη Λευκή Βίβλο του 1997 με τίτλο «Πολυμεσικότητα και πολυμεσική μεταφορά εμπορευμάτων στην Ευρωπαϊκή Ένωση» ((COM (97) 243 τελικό. )).

Επί του παρόντος, η τεχνολογία των συνοδευόμενων συνδυασμένων μεταφορών ή των επιχειρήσεων δεν χρηματοδοτείται από την Κοινότητα στο πλαίσιο των προαναφερθέντων προγραμμάτων. Ωστόσο η Επιτροπή θα αντιμετώπιζε θετικά οιαδήποτε σχετική τεχνολογική και οικονομική ανάπτυξη στον τομέα αυτό προκειμένου να καταστεί βιώσιμη οικονομική επιλογή η λύση των συνοδευόμενων συνδυασμένων μεταφορών. Τα έργα με αυτό το στόχο που ανταποκρίνονται σε κριτήρια προγραμμάτων όπως το PACT ή στα ειδικά καθήκοντα των πολυμεσικών προγραμμάτων έρευνας και ανάπτυξης, είναι επιλέξιμα για κοινοτική χρηματοδότηση.
ΓΡΑΠΤΗ ΕΡΩΤΗΣΗ E-0986/98 υποβολή: Anita Pollack (PSE) προς το Συμβούλιο (31 Μαρτίου 1998)

Θέμα: Εξαγωγές ζώντων ζώων

Στις 18 Δεκεμβρίου 1997 το Συμβούλιο συμφώνησε να τροποποιήσει τον κανονισμό ΕΚ 805/68 περί κοινής οργανώσεως αγοράς στον τομέα του βοείου κρέατος. Μεταξύ των τροποποιήσεων στις συνθήκες υπό τις οποίες ζώντα ζώα εξάγονται σε τρίτα κράτη είναι και η θέσπιση ελέγχων από κτηνιατρικές επιθεωρήσεις στα σημεία εισόδου στο τρίτο κράτος. Αφού αποφάσισε να αποκλείσει συνειδητά τις ομάδες προστασίας των ζώων από του να λαμβάνουν άδεια να διενεργούν τέτοιους ελέγχους, μολονότι ήταν οι μόνες οργανώσεις που ήταν αποφασισμένες να αποκαλύψουν την απάνθρωπη μεταχείριση των εξαγομένων ζώων, προτίθεται το Συμβούλιο να αναφέρει ποίες διαδικασίες έχουν εισαχθεί προς ενίσχυση των απαιτήσεων του τροποποιημένου κανονισμού και πόσοι κτηνιατρικοί επιθεωρητές πρόκειται να απασχοληθούν για την εκτέλεση αυτού του έργου;

Απάντηση (29 Ιουνίου 1998)

Στις 18 Δεκεμβρίου 1997, το Συμβούλιο αφού έλαβε τη γνώμη του Ευρωπαϊκού Κοινοβουλίου, εξέδωσε τον κανονισμό (ΕΚ) 2634/97 ((ΕΕ L 356 της 31.12.1997, σ. 13. )), για την τροποποίηση του κανονισμού (ΕΟΚ) 805/68 περί εξάρτησης της καταβολής των επιστροφών κατά την εξαγωγή ζώντων ζώων από την τήρηση των διατάξεων για τις καλές συνθήκες διαβίωσης των ζώων.

Στο άρθρο 13, παράγραφος 12 του τροποποιημένου κανονισμού προβλέπεται ότι εναπόκειται στην Επιτροπή να καθορίσει, με τη διαδικασία της Διαχειριστικής Επιτροπής, τις εκτελεστικές λεπτομέρειες προκειμένου να διασφαλισθεί ο ικανοποιητικός έλεγχος των νέων απαιτήσεων, ιδίως στις τρίτες χώρες.

Κατόπιν τούτου, εναπόκειται στην Επιτροπή να παράσχει μια ακριβέστερη απάντηση στις ερωτήσεις τους αξιότιμου μέλους του Κοινοβουλίου.
ΓΡΑΠΤΗ ΕΡΩΤΗΣΗ αρ θ. 1330/98 του Glenys KINNOCK προς το Συμβούλ ο. Προσεχής συνεδρίαση Υπουργών ΕΕ/ΑΚΕ στα Μπαρμπάντος



Επίσημη Εφημερίδα αριθ. C 323 της 21/10/1998 σ. 0126



ΓΡΑΠΤΗ ΕΡΩΤΗΣΗ E-1330/98 υποβολή: Glenys Kinnock (PSE) προς το Συμβούλιο (28 Απριλίου 1998) Θέμα: Προσεχής συνεδρίαση Υπουργών ΕΕ/ΑΚΕ στα Μπαρμπάντος Θα μπορούσε το Συμβούλιο να δηλώσει πόσοι Υπουργοί των κυβερνήσεων των κρατών μελών θα συμμετάσχουν στη μικτή συνεδρίαση των Υπουργών ΕΕ/ΑΚΕ στα Μπαρμπάντος; Απάντηση (6 Ιουλίου 1998) Έξι κράτη μέλη εκπροσωπήθηκαν σε υπουργικό επίπεδο κατά την 23η σύνοδο του Συμβουλίου Υπουργών ΑΚΕ-ΕΚ, που έγινε στις 7 και 8 Μαΐου 1998 στα Μπαρμπάντος.
ΓΡΑΠΤΗ ΕΡΩΤΗΣΗ P-0979/98 υποβολή: Karin Riis-Jψrgensen (ELDR) προς την Επιτροπή (18 Μαρτίου 1998)

Θέμα: Αμοιβαία αναγνώριση της σήμανσης βιολογικών προοόντων

Μπορεί η Επιτροπή να μας γνωστοποιήσει κατά πόσον εντός της Κοινότητας υπάρχει αμοιβαία αναγνώριση της σήμανσης βιολογικών προϊόντων;

Υπό το σημερινό καθεστώς (Κανονισμός (ΕΟΚ) αριθ. 2092/91 του Συμβουλίου ((ΕΕ L 198 της 22.7.1991, σελ. 1 )) σχετικά με τον βιολογικό τρόπο παραγωγής γεωργικών προϊόντων και τις σχετικές ενδείξεις στα γεωργικά προϊόντα και στα είδη διατροφής), οι παραγωγικές μονάδες βιολογικών προϊόντων υπόκεινται σε σύστημα επιθεώρησης και υποχρεούνται να συμβάλουν στις δαπάνες που συνεπάγεται το σύστημα αυτό.

Στην πράξη, τούτο σημαίνει ότι οι παραγωγοί που επιθυμούν να εξαγάγουν προϊόντα σε άλλο κράτος μέλος πρέπει να συμμετέχουν στον αρμόδιο ελεγκτικό φορέα του κράτους μέλους εισαγωγής και να καταβάλλουν τη συνδρομή τους στον φορέα αυτό. Δεν λαμβάνεται καθόλου υπόψη ότι ο απαραίτητος έλεγχος έχει ήδη πραγματοποιηθεί στο κράτος μέλος εξαγωγής. Με τον τρόπο αυτό αυξάνονται σημαντικά οι δαπάνες των εξαγωγέων, και μάλιστα τη στιγμή που τα προϊόντα εκπληρούν τα κριτήρια που απαιτούνται για τα βιολογικά προϊόντα τόσο στη χώρα παραγωγής όσο και στη χώρα εισαγωγής.

Το ισχύον σύστημα εισάγει επομένως σαφείς δυσμενείς διακρίσεις και αποτελεί εμπόδιο στις συναλλαγές εντός της εσωτερικής αγοράς.

Δεν φρονεί η Επιτροπή ότι, εφόσον ο έλεγχος έχει ήδη διενεργηθεί σε ένα κράτος μέλος, δεν χρειάζεται να πραγματοποιηθεί εκ νέου όταν το εν λόγω προϊόν εξάγεται σε άλλο κράτος μέλος;

Απάντηση του κ. Fischler εξ ονόματος της Επιτροπής (30 Απριλίου 1998)

H Eπιτροπή είναι της γνώμης ότι οποιοδήποτε προϊόν έχει παραχθεί σε κράτος μέλος ή έχει εισαχθεί από τρίτη χώρα σύμφωνα με τις διατάξεις του κανονισμού (ΕΟΚ) αριθ. 2092/91 της 24ης Ιουνίου 1991, σχετικά με την βιολογική παραγωγή γεωργικών προϊόντων και τις σχετικές ενδείξεις στα γεωργικά προϊόντα και τα είδη διατροφής μπορεί να κυκλοφόρησε στην αγορά οποιουδήποτε κράτους μέλους. Ως εκ τούτου, τα κράτη μέλη δεν μπορούν να επιβάλουν εμπόδια στις εισαγωγές τέτοιων προϊόντων για άλλα κράτη μέλη.

Εντούτοις, η εμπορία βιολογικών προϊόντων σε ορισμένα κράτη μέλη ή περιφέρειες τους συνδέεται σε μεγάλο βαθμό παραδοσιακά με ορισμένα ιδιωτικά σήματα, τα οποία ακόμα στις χώρες ή περιφέρειες αυτές, προσελκύουν σε μεγάλο βαθμό τους καταναλωτές. Σε ορισμένες περιπτώσεις, οι κάτοχοι τέτοιων σημάτων επιβάλλουν συμπληρωματικές απαιτήσεις αναφορικά με τα πρότυπα παραγωγής ή τις απαιτήσεις επιθεώρησης. Η εν λόγω συμπληρωματικές απαιτήσεις ρυθμίζονται από το ιδιωτικό δίκαιο. Ένας παραγωγός, ο οποίος χρησιμοποιεί τα σήματα αυτά, πρέπει να τηρεί τις εν λόγω συμπληρωματικές απαιτήσεις μόνο εάν κυκλοφορεί τα προϊόντα του στην αγορά με το συγκεκριμένο σήμα.
ΓΡΑΠΤΗ ΕΡΩΤΗΣΗ E-0236/98 υποβολή: Josι Salafranca Sαnchez-Neyra (PPE) προς την Επιτροπή (13 Φεβρουαρίου 1998)

Θέμα: Νόμος Helms-Burton

Την περασμένη Πέμπτη 15 Ιανουαρίου 1998, η Ευρωπαϊκή Ένωση και οι Ηνωμένες Πολιτείες πραγματοποίησαν σύσκεψη σε υπουργικό επίπεδο στην Ουάσινγκτον.

Ένα από τα θέματα που συζητήθηκαν ήταν αναμφίβολα ο Νόμος Helms-Burton σχετικά με την Κούβα.

Θα μπορούσε η Επιτροπή να αποσαφηνίσει τις εξελίξεις που έχουν σημειωθεί στις διαπραγματεύσεις από τις 15 του περασμένου Οκτωβρίου;

Απάντηση του Sir Leon Brittan εξ ονόματος της Επιτροπής (13 Μαρτίου 1998)

Βάσει των όρων του διακανονισμού του Απριλίου 1997, μεταξύ της Κοινότητας και των Ηνωμένων Πολιτειών σχετικά με τους νόμους Helms-Burton και D'Amato, η Κοινότητα και οι Ηνωμένες Πολιτείες επιδιώκουν να θεσπίσουν, με κοινή συμφωνία, πειθαρχικούς κανόνες για τις επενδύσεις σε παρανόμως απαλλοτριωμένα περιουσιακά στοιχεία καθώς και αρχές που θα διέπουν την εφαρμογή της νομοθεσίας υπερεδαφικής εφαρμογής.

Οι πρόσφατες επαφές μεταξύ της Κοινότητας και των Ηνωμένων Πολιτειών, μετά την υπουργική διάσκεψη της 15ης Ιανουαρίου υπήρξαν εποικοδομητικές. Η Κοινότητα εξακολουθεί να ισχυρίζεται ότι για την πλήρη εφαρμογή του διακανονισμού, απαιτείται η επίτευξη περαιτέρω προόδου όσον αφορά όλα τα θέματα που σχετίζονται με τους νόμους Helms-Burton και D'Amato. Η Κοινότητα συνεχίζει να ασκεί πίεση επί των Ηνωμένων Πολιτειών για την ταχεία εξεύρεση λύσης σε όλα αυτά τα θέματα προκειμένου να προστατευθούν τα ευρωπαϊκά συμφέροντα και να παρεμποδισθεί η μελλοντική προσφυγή των Ηνωμένων Πολιτειών σε παράνομη νομοθεσία υπερεδαφικής εφαρμογής.
ΓΡΑΠΤΗ ΕΡΩΤΗΣΗ E-0365/98 υποβολή: Georges Garot (PSE) προς την Επιτροπή (24 Φεβρουαρίου 1998)

Θέμα: Εξισωτική αποζημίωση για την κάλυψη φυσικών μειονεκτημάτων

Ενημερώθηκα πρόσφατα για ένα πρόβλημα που αντιμετωπίζουν οι εκτροφείς όνων που ζουν σε ορεινές περιοχές και οι οποίοι επί του παρόντος δεν δικαιούνται να λάβουν εξισωτική αποζημίωση για την κάλυψη φυσικών μειονεκτημάτων. Οι διατάξεις του κανονισμού 2328/91 ((EE L 218 της 06.08.1991, σελ. 1. )) που διέπουν την εξισωτική αυτή αποζημίωση δεν καλύπτουν παρά μόνον ένα μέρος των ιπποειδών: τις φοράδες αναπαραγωγής και τις μικρές φοράδες ράτσας βαρέων ιπποειδών. Οι όνοι αποκλείονται, προφανώς λόγω του μικρού αριθμού τους. Ωστόσο, λαμβάνοντας υπόψη το σημαντικό ρόλο που παίζουν οι όνοι στην εκθάμνωση και τη διατήρηση των ορεινών χώρων, σκόπιμο θα ήταν τα ζώα αυτά να τυγχάνουν της ίδιας υποστήριξης με όλα όσα συμβάλλουν στην αξιοποίηση των ορεινών βοσκοτόπων. Μήπως θα ήταν λοιπόν σκόπιμο να επεκταθεί η εξισωτική αποζημίωση και στην εκτροφή όνων;

Απάντηση του κ. Fischler εξ ονόματος της Επιτροπής (11 Μαρτίου 1998)

Εάν οι εξισωτικές αποζημιώσεις των φυσικών μειονεκτημάτων (ICHN) διέπονται από έναν κοινοτικό κανονισμό (κανονισμός (ΕΚ) αριθ. 950/97 που αφορά τη βελτίωση της αποτελεσματικότητας των δομών της γεωργίας ((ΕΕ L 142 της 2.6.1997 )), άρθρο 17 έως 19), ο τελευταίος αυτός ορίζει ότι αυτό το μέτρο υποστήριξης δεν είναι υποχρεωτικά για τα κράτη μέλη, που μπορούν να χορηγήσουν εξισωτική αποζημίωση (άρθρο 17.2) και αναφέρει ότι στην περίπτωση που τα εν λόγω κράτη μέλη εφαρμόζουν το μέτρο, μπορούν να προβλέψουν συμπληρωματικούς ή περιοριστικούς όρους για «τη χορήγηση της εξισωτικής αποζημίωσης» (άρθρο 18.2).

Όσον αφορά την εκτροφή όνων, η Γαλλία έκανε χρήση της τελευταίας αυτής δυνατότητας αποκλείοντας κάθε δραστηριότητα από τις επιλέξιμες κατηγορίες εκτροφής. Αντίθετα οι εκτροφές αυτές όνων μπορούν να λάβουν την πριμοδότηση για αγορά χόρτου διότι η πριμοδότηση αυτή δεν προορίζεται ειδικά για τις μειονεκτικές ζώνες αλλά αφορά το σύνολο των εκμεταλλεύσεων που διαθέτουν επιφάνειες με χόρτο όποια και αν είναι η τοποθεσία τους.
ΓΡΑΠΤΗ ΕΡΩΤΗΣΗ E-0913/98 υποβολή: Daniel Varela Suanzes-Carpegna (PPE) προς την Επιτροπή (26 Μαρτίου 1998)

Θέμα: Εισαγωγές κονσερβών σαρδέλας βάσει συμφωνιών με τρίτες χώρες

Μπορεί η Επιτροπή να μας πληροφορήσει ποίες δεσμεύσεις έχουν αναληφθεί βάσει των συμφωνιών της Ευρωπαϊκής Ένωσης με τρίτες χώρες για τις εισαγωγές κονσερβών σαρδέλας, αναφέροντας αναλυτικά ανά χώρα προέλευσης τις αντίστοιχες ποσότητες;

Κοινή απάντηση του κας Bonino εξ ονόματος της Επιτροπής στις γραπτές ερωτήσεις E-0907/98, E-0908/98, E-0909/98, E-0910/98, E-0911/98, E-0912/98, E-0913/98, E-0914/98 και E-0915/98 (30 Απριλίου 1998)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.